**Z A P I S N I K**

**SA 27. SJEDNICE GRADSKOG VIJEĆA**

**GRADA IVANIĆ-GRADA**

U Ivanić-Gradu, 4. ožujka 2016.

27. sjednica Gradskog vijeća Grada Ivanić-Grada održana je dana 04. ožujka 2016. godine s početkom u 16.00 sati u Spomen domu Alojz Vulinec, Vulinčeva 30, Ivanić-Grad.

Zapisnik vodi Sanja Mladiček – tajnica-referentica

Prisutni članovi Gradskog vijeća:

Gordana Kanić, Željko Pongrac, Stjepan Klak, Tomislav Cuvaj, Milica Piličić, Sanja Mahovlić Vučinić, Maja Holub Injić, Igor Cepetić, Drago Dianek, Ivica Levar, Željko Brezovečki, Ilija Krištić, Tomislav Kunovec, Ivica Mračić, Krešimir Malec

Odsutni: Borislav Kovačić, Martin Laškarin

Ostali prisutni:

1. Javor Bojan Leš – Gradonačelnik Grada Ivanić-Grada,
2. Željko Posilović - zamjenik Gradonačelnika,
3. Milivoj Maršić – pročelnik Upravnog odjela za financije, gospodarstvo, komunalne djelatnosti i prostorno planiranje,
4. Sanja Radošević - direktorica Ivakopa
5. Vjekoslav Broz - direktor Vodoopskrbe i odvodnje d.o.o.
6. Mario Mikulić – direktor Komunalnog centra Ivanić-Grad d.o.o.,
7. Nedo Paliska – direktor trgovačkog društva Odvodnja Ivanić-Grad d.o.o.,
8. Željka Vučinić-Jambrešić – direktorica trgovačkog društva Ivaplin d.o.o.,
9. Tihana Vuković Počuč - savjetnica za gospodarstvo
10. Laura Voštinić - viša stručna suradnica za poslove Gradonačelnika i Gradskog vijeća
11. Mario Biršić - viši stručni suradnik za društvene djelatnosti
12. Tomislav Abramović - komunalni redar
13. Sandra Abramović -voditeljica odsjeka za komunalne djelatnosti, infrastrukturu i prostorno planiranje
14. Marina Šiprak - viša stručna suradnica za imovinsko-pravne poslove
15. Valentin Gadža - Voditelj projekta-savjetnik, Razvojna agencija IGRA
16. Pero Krnjaić - predstavnik srpske nacionalne manjine
17. Sabina Curi - predstavnica albanske nacionalne manjine
18. Blaženka Ivančanin - predstavnica Dječjeg vrtića Ivanić-Grad
19. Dario Kezerić - zapovjednik Vatrogasne postrojbe Grada Ivanić-Grada
20. Obiteljski radio Ivanić d.o.o.,

Predsjednik Gradskog vijeća otvorio je sjednicu te konstatirao da je sjednici, od ukupno 17 trenutno prisutno 13 vijećnika što predstavlja većinu članova Gradskog vijeća, te se mogu donositi pravovaljane odluke.

Gradsko vijeće jednoglasno je usvojilo zapisnik sa 26. Sjednice Gradskog vijeće Grada Ivanić-Grada.

Prelazi se na usvajanje Dnevnog reda Gradskog vijeća.

Predsjednik Gradskog vijeća prije usvajanja Dnevnog reda dao je na glasovanje dopunu Dnevnog reda sa slijedeće tri točke

1. Razmatranje prijedloga i donošenje Odluke o razrješenju i imenovanju privremenog dekana Visoke škole Ivanić-Grad,
2.

a) Razmatranje prijedloga i donošenje Odluke o izmjeni Odluke o osnivanju Javne vatrogasne postrojbe Grada Ivanić-Grada

b) Razmatranje prijedloga i donošenje Odluke o davanju suglasnosti na Pročišćeni tekst Statuta Vatrogasne postrojbe Grada Ivanić-Grada

1. Razmatranje prijedloga i donošenje Odluke o izmjenama i dopunama Odluke o izradi IV. Izmjena i dopuna urbanističkog plana uređenja UPU-4 za područje Ivanić-Grad, Donji Šarampov i Jalševec Breški

Gradsko vijeće jednoglasno je uz 14 (četrnaest) glasova usvojilo prijedlog dopune dnevnog reda.

Predsjednik Gradskog vijeća dao je ne usvajanje Dnevni red u kojem se dopunske tri točke dodaju iza 8. točke Dnevnog reda, te točka 12. postaje točka Razno.

Prije pristupanja glasovanju konstatirano je da je na sjednici trenutno prisutno 14 vijećnika.

Gradsko vijeće jednoglasno je usvojilo sljedeći

**D N E V N I R E D**

1. Aktualni sat,
2. Razmatranje prijedloga i donošenje Odluke o izmjeni Odluke o obvezi plaćanja naknade za razvoj javne odvodnje na području Grada Ivanić-Grada,
3. Razmatranje prijedloga i odnošenje Odluke o prijenosu prava vlasništva komunalne vodne građevine Uređaja za pročišćavanje otpadnih voda Grada Ivanić-Grada i retencijskog bazena,
4. Razmatranje prijedloga i donošenje Plana rada Gradskog vijeća Grada Ivanić-Grada za 2016. godinu,
5. Razmatranje prijedloga i donošenje
6. Zaključka o usvajanju Analize sustava zaštite i spašavanja Grada Ivanić-Grada za 2015. godinu
7. Zaključka o usvajanju godišnjeg plana razvoja sustava civilne zaštite na području Grada Ivanić-Grada za 2016. godinu s financijskim učincima za trogodišnje razdoblje
8. Zaključka o usvajanju Smjernica za organizaciju i razvoj sustava civilne zaštite na području Grada Ivanić-Grada 2016. - 2019. godine,
9. Razmatranje prijedloga i donošenje Odluke o izmjenama Odluke o komunalnoj naknadi,
10. Razmatranje prijedloga i donošenje
11. Odluke o davanju prethodne suglasnosti na Statut Dječjeg vrtića Ivanić Grad
12. Odluke o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića Ivanić Grad
13. Razmatranje prijedloga i donošenje Odluke o imenovanju ravnateljice Dječjeg vrtića Ivanić Grad,
14. Razmatranje prijedloga i donošenje Odluke o razrješenju i izboru člana Povjerenstva za zaštitu okoliša
15. Razmatranje prijedloga i donošenje Odluke o razrješenju i imenovanju privremenog dekana Visoke škole Ivanić-Grad,
16. a) Razmatranje prijedloga i donošenje Odluke o izmjeni Odluke o osnivanju Javne vatrogasne postrojbe Grada Ivanić-Grada
17. Razmatranje prijedloga i donošenje Odluke o davanju suglasnosti na Pročišćeni tekst Statuta Vatrogasne postrojbe Grada Ivanić-Grada,
18. Razmatranje prijedloga i donošenje Odluke o izmjenama i dopunama Odluke o izradi IV Izmjena i dopuna urbanističkog plana uređenja UPU-4 za područje Ivanić-Grad, Donji Šarampov i Jalševec Breški,
19. Razno.

Rad prema utvrđenom Dnevnom redu.

1. **TOČKA**

g. Tomislav Cuvaj – postavlja tri pitanje kakva je situacija sa kreditom HBOR-a koji je Grad zatražio, da li je realizirani kada će biti ako nije, zatim u kojoj fazi je projekt širokopojasnog interneta, i treće, misli da je kolega Cepetić na prethodnim sjednicama pitao za sanaciju pružnog prijelaza koji još uvijek nije saniran, te ga zanima da li je netko iz Grada poslao dopis i da li je HŽ odgovorio jer prijelaz još nije saniran.

Gradonačelnik – što se tiče kredita i HBOR-a navodi da je u kontaktu, HBOR je odobrio što se tiče Grada kompletno prijedlog kreditnog zaduženja za investicije koje je Grad predložio, u ministarstvu je procedura u potpunosti ispoštovana i čeka se još odluka Vlade i nakon toga bi bili svi uvjeti da se može početi sa radovima.

g. Valentin Gadža – što se tiče širokopojasnog interneta, odnosno faze u kojoj se nalazi Grad Ivanić-Grad, okvirni nacionalni program Republike Hrvatske za razvoj širokopojasne infrastrukture na područjima gdje ne postoji komercijalni interes operatora 25. siječnja 2016. godine je odobren od strane Europske komisije. Ivanić-Grad je u potpunosti spreman što se tiče projektiranja, završen je PRŠI, odnosno plan razvoja širokopojasne infrastrukture i studija izvodljivosti, tako da je u potpunosti spreman i čeka se samo objava natječaja na nacionalnoj razini za aplikaciju.

Gradonačelnik – vezano na pitanje pružnog prijelaza, a koje je bilo i pitanje g. Cepetića, biti će dostavljen pisani odgovor.

g. Željko Brezovečki – postavlja nekoliko pitanja

1. Ovih dana može se čuti u gradu da se kreće sa nekakvim projektima, da se kreće velika obnova u gradu, pa ga zanima kada se kreće i što to jesu ti svi projekti za koje se ovih dana čuje među građanima. Može se vidjeti ispred Naftalana da je nešto ograđeno u crvenkastoj ogradi pa ako gradonačelnik može pojasniti sa svim tim programima koji kreću ili što će se to raditi, šta se dešava u gradu i šta će se početi dešavati?

2. Navodi da nije dobio odgovor na postavljeno pitanje, koje je postavio prije dva-tri vijeća, a radi se o pitanju o Crvenom križu u Ivanić-Gradu. Kako je moguće da djelatnik koji radi na ugovor o djelu dobije godišnji odmor, a nema na to pravo? Kako je moguće da za isti taj godišnji odmor na koji nema pravo čak dobije i plaćeno? Kako je moguće da glavni tajnik mijenja dok je ta gospođa na godišnjem, zar ona nema poslova tajničkih ili uopće ne treba to radno mjesto? Kako to da djelatnica koja radi u Crvenom križu i odlazi pomagati u Općinu Križ i za to dobiva putne troškove i zar stvarno nema nikoga da to može raditi iz Križa i da su manji troškovi Crvenom križu? Prošlo je već dva mjeseca i nije još dobio nikakav odgovor od Crvenog križa, pa moli ako se može uputiti što se može napraviti da se dobiju i ti odgovori.

3. Da li je Grad upoznat sa problemima u Domu zdravlja i Općini Križ da će uskoro ostati bez specijalista pedijatara zato što neki odlaze u mirovinu, a mnogi novi koji bi trebali otići na specijalizaciju ne upućuju se. Što se može poduzeti o toj temi i što se misli o tome napraviti a samim tim urgirati da li se nešto može napraviti u svezi toga?.

4. Kakvo je stanje u Ivaplinu danas i kakvo je stanje nakon završetka 2015. godine?

5. Kada se namjerava izasfaltirati parkiralište za aute kod naplatnih kućica?

Gradonačelnik – kada se govori o projektima Grada i u kojoj su fazi mora se reći da su oni jasno određeni Proračunom i da su vidljivi u Proračunu kao i izvori financiranja, Momentalno je raspisan i zaključen natječaj za carpooling, što se odnosi i na zadnje pitanje vijećnika, gdje je izabran izvođač i uvodi se sad u posao, što znači da kroz nekakvih trideset dana bi to mogao biti gotov posao. Također radovi u UPU 3, odnosno industrijskoj zoni UPU3, natječaj je zatvoren, izabran je izvođač, bjelovarski GPZ je dobio na tom natječaju, i kreću radovi na uređenju i asfaltiranju prometnice u Aquachem i dalje po stražnjoj cesti u toj zoni. Također su i idu u fazu natječaja svi oni projekti koji su planirani da će se financirati iz kredita, u prvom redu to je šetnica uz rijeku Lonju koji je natječaj objavljen i trenutno traje, u pripremi je i igralište sa umjetnom travom na Zelenjaku zajedno sa tribinama, također je objavljen i natječaj za izvođača za nogostup u Šumećanima i još se očekuje i natječaj za Caginec koji je u tijeku. Momentalno sa Županijom se traži još modalitet s obzirom da će se vidjeti tko će biti nosioc projekta izgradnje dvorane. Za sada Županija traži da Grad bude nosioc projekta, inače, dozvola je izmijenjena i ona kao takva ima svu potrebnu dokumentaciju pa pretpostavlja de će kroz nekih mjesec do dva dana izaći natječaj za sportsku dvoranu u Posavskim Bregima. Osim toga u planu su još i uređenje javnih površina grad, urediti će se neki gradski prostori, neka igrališta, napraviti će se neka dječja igrališta nova u samim MO-ima, znači u tijeku je izmjena krovišta u Trebovcu gdje će natječaj izaći, zatim stolarija u Deanovcu na Vatrogasnom domu, te nadstrešnica u Dubrovčaku Lijevom, i momentalno je završetak radova u Muzeju što se tiče građevinskih radova u unutrašnjosti oni će biti ovaj tjedan u potpunosti završeni i gotovi. Također su u tijeku i radovi na Pučkom otvorenom učilištu u potkrovlju, gdje se sredstva koja su dobivena 300.000,00 i 300.000,00 gradskih novaca, završava druga etapa tih radova i ostaje još treća, za koju vjeruje da će se također u nekakvom roku od dva mjeseca raspisati natječaj, obzirom da je bio kod ministra prije dva dana i obećano je da pod donošenju državnog proračuna, što se planira za 10. ožujak, da će se raspodijeliti sredstva, pošto se sada već tri godine za redom dobivaju ta sredstva nada se da će biti dodijeljena i ovu četvrtu godinu čime bi se završilo u potpunosti projekt uređenja gornjeg dijela Pučkog otvorenog učilišta.

Što se tiče Crvenog križa navodi da nije kompetentan odgovarati na ta sva pitanja, može to samo uputiti ravnateljici i zatražiti nekakav odgovor, da se ona očituje na navedeno.

Što se tiče problema u Domu zdravlja oni postoje već dugo vremena, nije to pitanje samo pedijatra, tu su i ostali specijalisti, ali slaže se da je pedijatar možda najvažnije pitanje. Sa dr. Prgeša, novom ravnateljicom razgovara o tome stalno, postoje neke indicije da će se neke specijalističke ambulante uspjeti pokrpati. Također sa jednim doktorom reumatologom iz Ivanić-Grada se razgovara o tome i siguran je da u konačnici će nešto napraviti, ali bez investicije i pomoći Grada to neće ići. Osnovni je problem što specijalista nema, a pogotovo onih koji bi bili zainteresirani dolaziti tu, ali trude se.

Što se tiče stanja u Ivaplinu, Ivaplin je i dalje u predstečaju, obavlja svoje obaveze, obzirom da je prošle godine ostvario i imao vlastitu dobit, dio novaca je vratio iz vlastitih izvora, a momentalno stanje je oko 9 milijuna dugovanja, a sa 30.3. misli da bi trebalo biti nešto malo više od 7 milijuna, može se to još i točno pisano dostaviti, tu je i direktorica i može u pisanom obliku dostaviti kakvo je točno stanje što se tiče predstečajne nagodbe, a na kraju godine po završnom računu vidljivo je da je Ivaplin poslovao pozitivno sa dobiti.

Gđa. Sanja Mahovlić Vučinić – Gradonačelnik je spomenuo kako je u planu održavanje dječjih igrališta pa je zanima da li je moguće pobliže objasniti što će se napraviti na dječjim igralištima i na kojima. Moli informaciju uz eventualno planove za obnovu biljne raznolikosti u Parku hrvatskih branitelja u Ivanić-Gradu s obzirom da je drveće već u prilično lošem stanju zanima je da li ima plan kakav za obnovu.

Gradonačelnik – navodi a je tu i direktor Komunalnon centra i može reći koju riječ o dječjim igralištima s obzirom da većinu poslova obavlja Komunalni centar. Prošle godine su snimljena sva dječja igrališta i krenulo se u obnovu postojećih sprava, veći dio toga je i obnovljen, neka igrališta su također obnovljena, momentalno zna da je ostalo riješiti još prilazni put na dječjem igralištu u Donjem Šarampovu, da se planira uređenje igrališta na Gornjem Šarampovu još jednog, da se planira u Graberju Ivanićkom, u Caginec ide još jedna sprava, također se uređuje površina koja će biti igralište za pse koje će biti na Žeravincu a preko puta njega će biti uređen park sa dječjim igralištem. Što se tiče drugog dijela pitanja biti će dostavljeno u pisanom obliku kako bi se dobio kompletan odgovor.

G. Mario Mikulić – popis svih lokacija napravljen je unutar Komunalnog centra i dat je na uvid komunalnom redaru da pregleda, a za šta se očekuje radni nalog da se izvedu svi ti radovi po prethodnoj ponudi, a izvest će vlastitim snagama, vlastitim resursima, znači ljudi koji su za to i certificirani i osposobljeni, a takva je osoba unutar Komunalnog centra. Izostala je još samo informacija da će se u Garićgradskoj postaviti malo dječje igralište sa jednom spravom koju se od prije posjeduje, reparirana je i popravljena. Što se tiče drugih igrališta, tamo gdje su zaostala u prijašnjim fazama što se nije moglo izvesti, a već se trebalo početi sa radovima, ali ponavlja se 2014. godina i svaki drugi dan kiša, da će se napraviti antistres podloge kao što je to izvedeno na Trgu Vladimira Nazora prema starom gradu. Što se tiče potsađivanja Parka slaže, neki dan je bio na Obiteljskom radiju i tamo je isto nastojao izvijestiti slušatelje, nakon jedne detaljne snimke i analize koja je provedena još devedesetih godina po projektu gospodina Kiša, navodi da se sastao nekoliko puta sa g. Zlatkom Bublićem, održana su tri radna sastanka gdje se markiralo područja na području Parka sa biljnim vrstama za koje je u poslan upit na nekoliko adresa poduzeća koja se bave hortikulturom, radi se o vrstama drveća kojih baš nema u klasičnoj nabavi u svakoj poljoprivrednoj ljekarni. Skupljene su sve predviđene biljne vrste te će slijedeći tjedan, po nalogu komunalnog redara i uz odobrenje Grada počet će sa potsađivanjem Parka što se već duže vrijeme čekalo ali misli da će to biti obavljeno na kvalitetan način i da će svi biti zadovoljni.

g. Ilija Krištić – postavlja pet pitanja

1. Grad je objavio javno nadmetanje za izvođenje mnogih radova na području Grada, a jedno od tih je i nogostup u Šumećanima. Obzirom da zna da je vrijednost projekta prema procjeni od prije pet godina bila oko 4 milijuna kuna, iz procijenjene vrijednosti javne nabave vidi da je to 2.630,000,00 kn te postavlja pitanje znači li to faznu izgradnju? Da li će se izgradnja financirati iz kredita, a ako će se graditi iz kredita zašto bi bila fazna izgradnja? Navodi da zna da javni natječaj traje, postupak do potpisivanja ugovora je relativno dug, zna da je ugovor ne treba potpisati prije nego se zna da li će se ili ne dobiti kredit jer će se doći u postupak zategnutih odnosa sa ponuditeljem ali vjeruje da neće biti problema zato što je postupak oko kredita sigurno još mjesec dana.

2. Navodi da će se na svakoj sjednici obraćati sa pitanjem što se događa oko izgradnje dječjeg igrališta i vježbališta za vatrogasce u Šumećanima. Naročito je ponukan na postavljanje ovog pitanja jer je slušao emisiju „Na žeravici“ kada je direktor Komunalnog centra govorio da Grad namjerava popraviti sva već postojeća dječja igrališta na svom području, izgraditi jedno novo šetalište vezano za domaće životinje i ovim putem poziva Grad da konačno riješi pitanje zemljišta, pitanje vatrogasnog vježbališta, a i pitanje dječjeg igrališta prije nego što se počne, nema ništa protiv domaćih životinja, ali misli da je za djecu prije potrebnije nego za domaće životinje. Još jedan poziv da se krene s tim i da se riječi igralište kod doma u Šumećanima.

3. Na lokalnim i županijskim cestama došlo je do oštećenja bankina, naročito je to vidljivo u Donjoj Poljani, a i nekim drugim dijelovima županijskih i lokalnih cesta te moli da komunalni redar obiđe i da se izda nalog, naročito je kritična situacija u Donjoj Poljani, onoj poprečnoj cesti za industrijsku cestu.

4. Apelira vezano na stanje oko zelenih otoka, naročito je katastrofalno stanje u Graberju Ivanićkom gdje je to uz D43 te predlaže da se taj zeleni otok pomakne prema Ininom parkiralištu i na taj način će biti manje vidljivo, a nada se da će onaj tko to odvozi voditi brigu da se to redovito odvozi i da na nešto liči.

5. Pitanje postavlja od prije nekoliko sjednica, što čini Grad, odnosno Gradska uprava da se već prodano zemljište u poduzetničkoj zoni privede svrsi. Prema Ugovoru koji su investitori potpisali stoji da u roku 2,5 godine bi trebalo započeti sa proizvodnjom i pitanje je što čini Grad da upozori potencijalne investitore da priđu privođenju svrsi.

Gradonačelnik – navodi da je vijećnik dobro zamijetio da je u Šumećanima predviđena fazna gradnja, te da iznos koji je određen u ovome momentu još stoji u Proračunu i kao takav je iznos koji se iz kredita planira utrošiti u prvu i drugu fazu, ukupno planiran je obuhvat ukupne dužine od nekih 2200 metara što bi bilo malo više od polovice cijele dionice. Što se tiče samog kredita navodi da je već rekao da je on prošao kroz samo Ministarstvo koje je dalo zeleno svijetlo i uputilo sve i prema HBOR-u koji je također prije dva tjedna sve razmotrio i dao zeleno svijetlo i sada se čeka samo još konačna odluka Vlade. Naravno da je na Gradu da se pobrine da se što prije takva odluka i potvrdi. Naravno da takva dionica u toj dužini, svjesni su da bi bilo dobro da se potraže drugi izvori financiranja, ono što je bitno sada, na žalost fondovi u koje se to moglo aplicirati što se tiče povlačenja europskih novaca još uvijek nisu raspisani, prvenstveno misli na ruralni razvoj, mjera 74, koja se i dalje čeka, Grad inače za tu mjeru ima spremna tri projekta, ali ovih dana se očekuje razgovor sa Ministrom prometa i infrastrukture, i razgovarati će u tom smislu da se eventualno i kroz određena ministarstva pokuša osigurati sredstva za tu dionicu i još neke druge u gradu, pa u tom slučaju vidjet će se možda to bude i više, ali ono što je sigurno za sada da je to ta dionica koja je predviđena kreditom u toj duljini.

Što se tiče izgradnje dječjeg igrališta u Šumećanima navodi da je Grad sada u fazi otkupa zemljišta od vlasnika te parcele, očekuje da će se to riješiti kroz možda mjesec dana, u tijeku su samo formalnosti i nakon toga predviđeno je, zajedno sa Mjesnim odborom, na tom prostoru uređenje i vatrogasnog poligona kao i premještanje dječjeg igrališta.

Što se tiče oštećenja bankina, navodi da je to više shvatio kao apel i molbu da se to odradi.

Zeleni otoci, na žalost, predstavljaju jedan određeni problem ta Grad, Grad ima ugovornu tvrtku koja vodi brigu o zelenim otocima, to je nešto što je bilo i prije i egzistira i danas, i nije uvijek sa zadovoljan sa održavanjem, pa će za konkretnu lokaciju u Graberju vidjeti što se može napraviti.

Što se tiče Gradske uprave može reći da svakih gotovo dva do tri tjedna komunicira sa svim investitorima, očekuje se da dvije investicije krenu kroz par mjeseci, da završe, odnosno imaju građevinske dozvole i ljudi su spremni za početak, da je jedna tvrtka na žalost zbog tragedije u obitelji de fakto odustala od investicije te će Grad otkupiti to zemljište nazad i ima u proračunu predviđena sredstva za to, ali također i jedan od investitora je zainteresiran za kupnju tog zemljišta jer mu treba za širenje svojih kapaciteta. Može reći da je prošlo manje od dvije godine u odnosu na datume kada se prodalo zemljište, negdje je oko godinu i pola, ali u tom roku od dvije i pola godine jasno je da svi moraju započeti gradnju. Dvije investicije će sigurno započeti kroz par mjeseci, jedna austrijskog investitora i jedna domaćeg čovjeka iz Ivanića, pa ostali, vjeruje, nakon toga.

Gđa. Tihana Vuković Počuč - vezano za problematiku otkupa zemljišta za potrebe vježbališta i dječjeg igrališta u Šumećanima navodi da je do sada napravljen i poslan predugovor vlasniku susjednih parcela, isti je potpisan od strane gradonačelnika i poslan vlasniku, napravljena je procjena zemljišta koje Grad treba otkupiti i u tijeku je izrada prijedloga parcelacije temeljem koje će se donijeti rješenje o utvrđivanju građevinske čestice. Nakon donošenja tog rješenja Grad će moći otkupiti tu parcelu i upisati se u zemljišnim knjigama. Problem koji se pojavio u međuvremenu, odnosno nova zakonska formulacija je Zakon o procjeni vrijednosti nekretnina koji kaže da sve procjene moraju ići na Županijsko procjeniteljsko povjerenstvo. Procjeniteljsko je osnovano u Županiji ali još uvijek nije počelo s radom u punom smislu riječi, odnosno da svaka procjena ide na suglasnost. Oni čekaju mišljenje Ministarstva, nakon što dođe moći će se vidjeti kako će to funkcionirati u budućnosti.

g. Željko Pongrac – dopuna vezano uz povrat zemljišta koje je u zoni, odnosno otkup zemljišta, sukladno ugovoru zemljište Grad ima pravo prvokupa, a otkupljuje ga u iznosu od 50% vrijednosti koja je plaćena.

g. Ilija Krištić – zahvaljuje na odgovorima, no ima apel prema gradonačelniku, nada se da će to prihvatiti, što se tiče pješačke staze tih 2200 m završava kod skretišta kod Kezelea na vrhu Šumećana. Najkritičnija točka Šumećana je od tog dijela do društvenog doma gdje sva školska djeca moraju doći na autobusno stajalište koje je na najgornjem dijelu pa apelira da se pokuša riješiti do društvenog doma i to je još 200 m. Ukoliko to, a nada se, da će ovih 2.620.000,00 kn biti dostatno za produženje tog dijela.

g. Krešimir Malec – pitanje vezano za sportsku dvoranu u Gornjem Šarampovu, vezano za parking, navodi da je svjedok svakog vikenda, a iznimni je broj bilo sportskih bilo ostalih društvenih događanja u sportskoj dvorani i postoji problem parkirališnih mjesta. Broj parkirališta vezanih uz dvoranu je nedostatan za posjetitelje i veliki broj posjetitelja parkira se na mjesta od stanara i onda oni imaju problem parkiranja uz svoje stambene zgrade. Niti jednog parkirališnog mjesta nema za autobuse. Obzirom da je Grad vlasnik parcela preko puta sportske dvorane, gdje je bila predviđena još jedna stambena jedinica, predlaže da se krene sa idejnim projektom, lokacijskom dozvolom ili što je već potrebno tamo, kako bi se osiguralo dovoljan broj parkirnih mjesta i za osobne aute i za autobuse. Ujedno, koristi priliku, vezano za taj projekt, odnosno projektiranje, te predlaže da se, obzirom da je izgubljen skejt park kod Učeničkog doma, da se omogući jedan prostor koji bi se također asfaltirao u produžetku tog parkirališta kako bi se dao još jedan dodatni sadržaj uz sportsku dvoranu. Drugo pitanje vezano za sportsku dvoranu odnosi se na obilježavanje, odnosno putokaze prema sportskoj dvorani. Smatra da nije adekvatno obilježeno putokazima ni od kojeg smjera, od autoceste, ni od Kloštar Ivanića ili Ivanića, te predlaže da se to na adekvatniji način obilježi. Navodi da je imao priliku čuti na proglašenju sportaša da je gradonačelnik neugodno iznenađen stavom Županije vezano za financiranje troškova zamjene parketa, pa ga interesira zašto s obzirom da se zna da je bila ugošćena Hrvatska rukometna reprezentacija a selekcija, kadetsku, juniorsku, čuje da će u Ivanić-Gradu biti pretkvalifikacijska utakmica, no veliki problem je neadekvatnost parketa i boji se da ako se neće ići u realizaciju toga po završetku školske godine da će se ne samo sportski dio, nego će se izgubiti i onaj dio koji se tiče samog posjeta i nekakve moguće zarade i kod unapređenja turizma u Ivanić-Gradu i prepoznatljivosti kao sportskog, odnosno rukometnog grada.

Slijedeće pitanje odnosi se na financiranje sporta i poziva gradonačelnika i vijećnike, s obzirom da je zaposlen profesionalac vezano za tajnika Gradske zajednice sportskih udruga, s obzirom na način financiranja bilo iz GZŠU ili stavke sportova od posebnog interesa za Grad, navodi da kriteriji postoje na temelju kojih se dodjeljuju sredstva, no smatra da su ti kriteriji već malo zastarjeli i da ne prate aktualnu situaciju u sportu. Moli da bilo kroz raspravu u vijeću , bilo izmjenama i dopunama, a navodno se očekuju izmjene i dopune Proračuna, da se raspravi o tome i vidi da li odluke koje su važile pred 10-15 godina su aktualne i da li se smatra da bi bilo dobro porazgovarati odnosno izmijeniti te kriterije i da se valorizira noge druge kriterije, odnosno postojeće kriterije i uspjeha, i veličine, broja djece, troškova, itd., jer čini mu se da ne prate trendove u ivanićkom sportu.

Četvrto pitanje odnosi se na obrazovanje, konkretno oko mature. Grad ove godine sufinancira samo, ili sufinancira troškove samo pripreme za maturu u Srednjoškolskom centru ali samo za glavne predmete, hrvatski, engleski, matematiku, dok dio izbornih predmeta ove godine ne financira. Predlaže, razgovarao je sa ravnateljicom, i znajući da nisu znatna sredstva, predlaže da se Grad odluči za tu mjeru i da financira troškove priprema upravo za te izborne predmete, a govori o interesu učenika, o fizici, biologiji, kemiji, politici i gospodarstvu, psihologiji i sociologiji, odnosno o prirodoslovno matematičkim fakultetima, fakultetima tehničke struke i misli da bi bilo dobro, a radi se o petnaest do dvadeset tisuća kuna, da se krene u taj program proširenja pripreme državne mature.

Isto tako vezano za maturu, vezano za nezaposlene osobe prijavljene na Zavod za zapošljavanje, a koje bi htjele polagati državnu maturu kako bi stekle uvjete za upis na fakultete. Više se to ne može obavljati u Ivanić-Gradu u Srednjoškolskom centru i ako to žele mora se ići u Zagreb, tu su troškovi prijevoza i po svakom ispitu se radi o 170,00 kn. Nezaposlenim osobama je takav trošak prepreka i nemogućnost da se odluče za upis na fakultet, te je njegov prijedlog uvjet da mora donijeti potvrdu da je prijavio upis na fakultet, a da li će ili ne uspjeti, uvjet je da ako se ne upiše da mora vratiti sredstva Gradu.

Slijedeće navodi da je bila sjednica Odbora za izbor i imenovanje te je predložio članovima, obzirom da su sjednice tog Odbora tehničkog karaktera, da ako je moguće i ako to Statut predviđa da se sjednice tog Odbora održavaju prije kada i sjednice Gradskog vijeća. Sjednica Odbora traje par minuta i može se uvijek odraditi prije sjednice Gradskog vijeća jer i bespotrebno se troše financijska sredstva jer dobivaju se za to dnevnice što je nepotrebno jer to se može odraditi petnaest minuta ili pola sata prije sjednice Gradskog vijeća.

Predsjednik Gradskog vijeća – navodi da je to tehnički moguće ali predsjednik Odbora određuje kada se održava sjednica Odbora.

Gradonačelnik – navodi da se gotovo sva razmišljanja vijećnika gotovo 100% podudaraju sa mišljenjima Gradske uprave pa čak i sa onime što Gradska uprava i radi. Kada se govori o sportskoj dvorani i parkingu, to je uočeno, a naročito u zadnje vrijeme je uočen veliki problem oko toga i otvorena je ta tema već u Gradu, čak i temu mosta preko Žeravinca, spajanje sa drugim dijelom i omogućiti prolaz ukoliko će to biti moguće i parkirališta. Što se tiče skejt parka o tome se nije razmišljalo i ovu napomenu će uzeti u obzir. Ono što je prije bilo nije se ni moglo nazvati skejt parkom, ona jedna sprava koja je tamo bila dovučena pa poslije bila razvučena kraj dvorane bila je zapravo opasnost za sve, a naravno da postoji skupina mladih koja ima potrebu za nekakvim takvim rješenjem pa će se to uzeti u obzir, da li na toj lokaciji ili možda na lokaciji sportskog parka ili nekoj drugoj lokaciji, u svakom slučaju slaže se sa vijećnikom da ukoliko postoji mogućnost treba pokušati mladima koji se na taj način zabavljaju, razonode ili im je to i više od toga, znači da im se osigura adekvatan prostor. Što se tiče putokaza prema sportskoj dvorani nema razloga da se to ne prihvati kao prijedlog i da se izrealizira. Što se tiče stanja parketa u dvorani, navodi da mora reći da je bio neugodno iznenađen s obzirom da je bio čvrsti dogovor sa Županijom, koordinacija prilikom donošenja sporazuma Županije i Grada sa pročelnicom u tim nekim fazama je bila dobra i bilo se stalno u kontaktu i neke zahvate i investicije se dogovaralo i u tom smislu je dogovoreno i to i mora reći da možda i više od mjesec dana je bio u zabludi jer je za njega to bila gotova stvar, čak se nije u Proračunu Županije tu stavku potrudio tražiti i nakon toga u razgovoru sa pročelnikom obaviješten je da je stavka izbačena pod obrazloženjem da se gradi nova dvorana u Ivanić-Gradu, da se u potpunosti promijenila kotlovnica, to znači da značajno ulaganje ide u kotlovnicu, da idu značajna ulaganja iz proračuna u malu dvoranu, daljnje ulaganje u uređenje svlačiona i nečega i da su naprosto tu stavku izbacili. Ono što će pokušati je da se nekako to proba dogurati do nečega s obzirom da je investicija mala, radi se ukupno o investiciji od milijun kuna, vidjet će da li može i u razgovorima i sa ministarstvima i na drugim distancama se još uključiti u traženje tih izvora sredstava. Sredstva Grada su osigurana u Proračunu i slaže se da je bitno da se pokuša taj problem riješiti i da se pokuša u ovoj godini ako je ikako moguće iznaći sredstva da se taj parket zamijeni. Što se tiče stava Grada tu nema problema da li je to nužno ili nije, tu se potpuno slaže u pogledu na to.

Što se tiče financiranja sporta, već dugo vremena se o tome razgovara, zadnje što su ga zajednički prijatelji izvijestili nude se modeli nekih drugih sredina koje to imaju na drugi način, i u ovom tjednu će posjetiti jedan grad za koji smatraju da ima bolje riješene kriterije nego što ima Ivanić, pa će vidjeti kako je to tamo posloženo i ukoliko bude dogovor prvenstveno u okviru sportske zajednice i ako sportaši smatraju da je potrebno to izmijeniti ne vidi zašto se ne bi o tome raspravilo i zašto se ne bi postavili neki novi kriteriji. Ono što je sigurno to je da će se to razmotriti, obići i vidjeti i onda nekakav prijedlog dati ili probati ga zajednički predložiti Gradskom vijeću, a siguran je da treba i šira rasprava u okviru i same Zajednice i svih udruga koje se financiraju kroz ta sredstva.

Vezano na maturu, navodi da je od ranije u školskom odboru Srednje škole te mu je ta funkcija ostala i dalje kao besplatno obnašanje te dužnosti, podsjeća da je ta matura i sufinanciranje mature zapravo potekla kao ideja upravo od ove Gradske uprave i oni su ti koji su uveli takvu jednu djelatnost, naravno uz pomoć i ravnateljice i škole i profesora. Grad je to financirao u početku sa 50.000,00 kn. Ove godine su predviđena sredstva na bazi 30.000,00 kn, kroz praćenje tog rada i samog obavljanja te mature, a obzirom da je bio uključen u to, ima tu i nekih problema i različitih razmišljanja. Problem koji se javlja je taj da u početku veliki broj djece krene na te pripreme a kasnije se to poprilično zna smanjiti, u prvoj godini se i drastično smanjio polazak djece na pripreme, osobno će razgovarati sa ravnateljicom i u ponedjeljak je školski odbor te će još jednom razmotriti tu temu. Bio je mišljenja da je sve što je vijećnik rekao, ili većinu , bilo moguće pokriti i sa 30.000,00 kn, smatrao je da tih 10.000,00 kn nije upitno i da se veći broj predmeta može ukalupiti u tih 30.000,00 kn s obzirom da je to novac koji ide kao naknada profesorima koji drže te pripreme, pa će razmotriti to još jednom da li je moguće u okviru postojećih sredstva učiniti nešto više ili nije. Grad se uključio ne samo u maturu, nego i u nabavu materijala i neki Mjesni odbori za izradu određenih karti tako da se dosta toga sa Srednjom školom intenzivno razgovara, ideje postoje, i Ivakop se uključio u to i vjeruje da će se naći neko rješenje da ne bi bilo potrebe da se drastično smanji broj obuhvaćenih predmeta i djece sa tom mjerom.

Vezano za polaganje mature i Centar za maturu smatra to dobrim prijedlogom i ne vidi neki razlog da se ne bi mogao Grad i na tu mjeru nadovezati.

Što se tiče prijedloga za održavanje sjednica odbora, ako tako članovima odbora odgovara više nego kao što je sada može se zauzeti takav stav. Treba se raspitati sa drugim članovima koji su u odborima i ako većini odgovara na taj način organizacija rada osobno nema ništa protiv.

Predsjednik Gradskog vijeća – navodi da postoji problem materijala, no može se dogovoriti.

G. Krešimir Malec - vezano za parket i dvoranu, navodi da je u ovom sazivu Gradskog vijeća bilo vezano za komunalni doprinos ili komunalnu naknadu što se oprostilo Naftalanu, pa moli stručne službe u Gradu da mu pripreme vezano za oprost bilo komunalnog doprinosa ili komunalne naknade prema Naftalanu, još uvijek nije zastara pa se može donijeti na gradskom vijeću odluku i lijepo im poslati rješenje da to plate. Ponavlja, ista ta Županija unazad koju godinu po osnovu rudne rente nije dobivala ništa i Odluka države je to promijenila i sada sa 20-25% participira u rudnoj renti. Po osnovu prodaje i zakupa državnog poljoprivrednog zemljišta 10%, govori o 3000 ha koje su bile obuhvaćene. Tu je u pitanju nekoliko milijuna kuna, Zna da se ne može reći da se vrati koliko je dano, ali misli da ovakva jedna odluka nije prihvatljiva i moli u što kraćem roku dostavu traženih podataka i njegov će prijedlog biti Gradskom vijeću da se promijeni odluku i pošalje rješenje o plaćanju komunalnog doprinosa.

Gđa. Gordana Kanić – postavlja pitanje vezano na obračun potrošnje vode, požalili su se stanari jedne stambene zgrade u kojoj je oko polovinu stanara ugradilo vodomjere dok druga polovina nije jer nije u financijskoj mogućnosti. Stanari koji imaju vodomjere plaćaju prema stvarnoj potrošnji, a drugi dio stanara plaća po obračunu razlike po očitanju zajedničkog vodomjera i plaćaju enormno više od ovih iako u tim domaćinstvima živi po dvoje eventualno troje ljudi, dok tamo gdje ih je šest, sedam plaćaju neusporedivo manje zbog vodomjera. Pitanje glasi – po kojem Zakonu je omogućeno stanarima ugradnja vodomjera bez suglasnosti svih ili natpolovičnog broja stanara.

g. Vjekoslav Broz – što se tiče Zakona, navodi da će točan naziv Zakona dostaviti pismeno kada provjeri a individualna ugradnja omogućena je još 2001. godine na zahtjev nekolicine građana koji su to tražili od tadašnjeg Ivakopa. Što se tiče obračuna potrošnje gubitak u mreži ne sudjeluje niti ima ikakav utjecaj na obračun zgrade, jedini ispravni obračun je obračun po glavnom brojilu ispred zgrade. To je ono što je mjerodavno i koliko prođe kroz taj vodomjer odbije se od te potrošnje potrošnja stanara koji imaju ugrađene vodomjere a ostalo što nije raspodijeljeno se dijeli po broju članova na te stanove. Netko vjerojatno plaća više nego šta troši, netko manje nego šta troši ali to je u ovom trenutku jedini mogući način obračuna. Teoretski bi se mogli dogovoriti međusobno i na drugačiji način kako da se obračunava ali u praksi to do sada još nije zaživjelo.

g. Igor Cepetić – postavlja pitanjhe vezano na spajanje poduzeća Odvodnja Ivanić-Grad i Vodoopskrba i odvodnja d.o.o. o čemu je bilo govora u prosincu i tada je rečeno da se nije pristupilo tome jer je Općina križ imala dug prema Vodoopskrbi i odvodnji, te ga zanima da li Općina Križ taj dug otplaćuje i u kojoj fazi je spajanje tih poduzeća. Vezano za Ivaplin postavlja pitanje da li je produžen mandat v.d. direktorici Ivaplina, zna da je istekao, a isto tako otišlo je i nekoliko radnika pa obzirom na količinu posla koji su imali da li to nešto remeti u poslovanju. Treće je vezano za Sportski park Zelenjak – iz kredita je u ovoj godini predviđeno uređenje igrališta i tribina, zanima ga što je predviđeno sa starim objektom, zna da je bilo govora da bi se cijela ta parcela, rukometno igralište i parkiralište prodalo , da li se od toga odustalo ili ne, zanima ga koja je ideja sa svim tim. Pala mu je napamet ideja. Čitao je da je Grad Velika Gorica uputila pismo Mati Rimcu, inovatoru, da kod njih napravi svoj centar, te postavlja pitanje da li bi Grad Ivanić-grad mogao pozvati neke naše inovatore, sajam inovacija se održava u Hotelu Sport, i na taj način podignuti poduzetništvo u gradu.

Gradonačelnik – spajanje poduzeća Vodovod i odvodnja i Odvodnja Ivanić-Grad, može reći da što se tiče samog stanja duga Općine Križ to će reći direktor, zadnje što zna je bilo 2,5 milijuna nepodmirenih od 9, može reći da je po pitanju općenito toga dijela su održana unazad tri tjedna dva sastanka, jedan sastanak gradonačelnika Vrbovca, Ivanić-Grada, Svetog Ivana Zeline i Dugog Sela i nakon toga sastanak svih načelnika općina, organizator je bila Zagrebačka županije, gdje je predloženo ujedinjavanje svih poduzeća istočnog dijela Županije u jednu zajedničku tvrtku. Tada su dati rokovi, načelno većina, skoro svi su pozdravili takvu odluku, ali sam koncept bi trebala napraviti radna skupina, odnosno određeni odvjetnički ured, te je bila obavijest da će kroz nekih 1,5-2 mjeseca biti dostavljena nekakva radna verzija mogućeg budućeg ujedinjavanja tih tvrtki. Bila je tada enigma da li da se sada spaja naše dvije tvrtke ili da se pričeka da se vidi što će se desiti sa zajedničkom, pa na tom putu rekao bi da će se još malo pričekati da se ne spaja sada ove u jednu, pa onda opet sve skupa u jednu, da se ne dupla poslove. Što se tiče Ivaplina direktorici je produžen mandat, određeni ljudi su otišli iz tvrtke, koliko zna tvrtka za sada normalno funkcionira, ima direktora i sve ostale službe i nema razloga za nikakvu zabrinutost niti primjećuje nekakve probleme u poslovanju. Uprava radi svoj posao. Što se tiče Zelenjaka, objekt koji je sada tamo je u fazi nekakve legalizacije, ali istina je da je bilo govora o tome da će se pojaviti na tom području određeni investitori i da su zainteresirani za taj dio parcele. Ono što Grad momentalno radi po tom pitanju je taj da ukoliko se stanje tamo uskoro ne promijeni Zelenjak će ići opet vjerojatno u najam. Grad je imao jednu ideju da dotični objekt stavi na raspolaganje Gradskoj zajednici sportskih udruga da oni kroz taj objekt povećaju financiranje sporta iz eventualne dobiti i svih ostalih stvari koje bi se u tom objektu mogle ostvariti za sport, momentalno je obaviješten od gospodina Mužine da on smatra da to neće biti u stanju odraditi Gradska zajednica kao takva i vjerojatno će se ići u najam tog objekta. Također, navodi da postoje određeni investitori koji se izrazito zanimaju za određeni taj prednji dio te parcele tako da nije još nemoguće da se desi investicija na tom djelu, o čemu će se i ovdje raspravljati, biti će i onih koji su za i onih koji će biti protiv, a mora reći da bez obzira na to kako god jedno ili drugo završilo Grad je krenuo u fazu projektiranja novog objekta koji bi trebao obuhvatiti izradu novih svlačionica za nogometni klub, i vjerojatno jednog ugostiteljskog objekta koji bi se trebali nalaziti na lokaciji prema hotelu Ininom gdje je asfaltni put, gdje bi se preko igrališta ulazilo u svlačione koje bi bile direktno povezane sa igralištem čime bi se riješio problem nogometa u gradu sa dva terena, jednim travnatim, umjetna trava i posebno odvojenim svlačionama, novim tribinama i time bi ta priča bila potpuno zaokružena.

Što se tiče pisma Mati Rimcu, navodi da je osobno nazvao odmah drugi dana kada je pročitao u novinama da g. Rimac traži prostor za svoju investiciju, da se čuo sa tajnicom g. Rimca, da je on čekao sastanak kod premijera i dogovoreno je da se javi Gradu, znači iskazan je interes da mu se daju svi mogući uvjeti koje Grad ima da taj pogon smjesti u Ivanić-Gradu. Slaže se sa vijećnikom i dapače ako ima bilo kakvu ideju ili zna nekog investitora može ga sam kontaktirati ili mogu i zajedno, tu stoji uvijek na raspolaganju.

g. Vjekoslav Broz – što se tiče dugovanja Općine Križ prema Vodoopskrbi i odvodnji Ivanić-Grad navodi da je krajem prošle godine stanje bilo 9,5 milijuna kuna, nakon toga su povukli 3,5 milijuna kuna iz Hrvatskih voda te smanjili dug u ovom trenutku Vodoopskrbe prema Kapitelu na nekih 5,5, milijuna kuna. Prije toga je bila i suglasnost na zaduženje što je Vijeće Grada Ivanić-Grada dalo koje se uredno otplaćuje, znači Općina Križ poštuje dogovor. U ovom trenutku je u fazi potpisivanja Općine Križ sporazum o reprogramiranju duga sa PBZ-om temeljem čega će oni preuzeti još tij 5,5 milijuna kuna otplate Kapitelu kroz nekih pet godina.

 Gđa. Milica Piličić – u kojoj fazi je dovođenje pitke vode u Ivanić-Grad? Da li je ishođena lokacijska dozvola za rekonstrukciju Školske ulice?

Gradonačelnik – vezano za pitku vodu navodi da je investicija u principu kompletno završena, odrađena su probna puštanja u rad, čišćenja cjevovoda, mjerenja kvalitete vode, upravo 10. ovog mjeseca je tehnički pregled, održat će se u maloj sali POU. Ukoliko tehnički pregled prođe, nakon toga ide izdavanje uporabne dozvole i puštanje sustava u rad. Osnovni problem je i taj što mi momentalno vodu dobivamo iz izvora koji nisu naši, a INA sve manje i manje ulaže u dotične izvore i da je i količina vode u tim bunarima sve manja, već prošle godine je bilo značajnih problema u količini vod i ovime se dobio zapravo jedan priključak koji garantira bezbrižnost u smislu opskrbe kvalitetnom vodom.

Što se tiče lokacijske dozvole u Školskoj navodi da je ona izdana neki dan, tako da je dobivena, radi se o parkiralištu, vezana je za investiciju uz šetnicu tako da se time i tu posljednju prepreku koja je mogla biti u potpunosti riješilo.

1. **TOČKA**

g. Nedo Paliska – uvodno je obrazložio prijedlog Odluke o obvezi plaćanja naknade za razvoj javne odvodnje na području Grada gdje se u čl. 2 stavak 2 mijenja na 1,00 kn za domaćinstva i 1,00 kn po kubiku za pravne i fizičke osobe. Navodi da je u privitku saziva dostavljena i prijašnja Odluka iz koje je vidljivo da je taj iznos bio 1,50 kn. U dogovoru sa predsjednikom Skupštine predlaže da se ovaj iznos snizi iz dva razloga, jedan je sav iznos koji se prikupio od 1. srpnja 2014 godine do sada odlazi na ime plaćanja idejno projektne dokumentacije od strane zajednice ponuditelja, taj iznos je oko 5.600.000,00 kn, i drugo ovih dana, 23.2. krenulo se u investiciju od 270 m izgradnje kanalizacijskog sustava u dijelu Šiftarove ulice. 23.2 su započeli radovi, međutim zbog obilnih oborina prolongirani su, jer je građevinska dozvola istjecala 28. veljače, te je trebalo iskoristiti kada su već sredstva uložena u građevinsku dozvolu, pa će se u to ime sredstva sada koristiti nakon što je nakon objavljenog natječaja posao dobila jedna tvrtka. Navodi da s druge strane ima dosta velikih problema u dijelu koji se odnosi na održavanje i odvodnje i pročišćavanja i ukoliko se danas usvoji prijedlog, biti će prijedlog Skupštini društva da se 0,50 kn poveća cijena za javnu odvodnju, sa 1,50 na 2,00 kn za domaćinstva i sa 2,00 kn na 2,50 za privredu. Što se tiče korisnika koji će plaćati to će se povećati 13% poreza koji se na tu djelatnost primjenjuje, povećat će se za 5 lipa, a kod pravnih osoba za 6 lipa. Sredstva koja su prikupljena i koja se još prikupljaju biti će dostatna za plaćanje te idejno projektne dokumentacije. Taj projekt rade četiri izvođača, troje njih je dobilo lokacijsku dozvolu krajem prošlog mjeseca, a četvrti je podnio zahtjev za lokacijsku te se nada da će i ta dozvola biti gotova za neki 15-20 dana. Plaćanja se vrše sukcesivno kako se koji poslovi obavljaju, nositelj su Hrvatske vode. Slijedi dobivanje građevinske dozvole ili potvrde glavnog projekta, a koliko će trajati, optimistično 3-4 mjeseca ili do kraja godine.

Prije pristupanja glasovanju utvrđeno je da je na sjednici Gradskog vijeća prisutno 15

vijećnika.

Provedenim glasovanjem konstatirano je da je jednoglasno uz 15 (petnaest) glasova za donesena sljedeća

**ODLUKA**

**o izmjeni Odluke o obvezi plaćanja naknade za razvoj javne odvodnje**

**na području Grada Ivanić-Grada**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

1. **TOČKA**

Gđa. Tihana Vuković Počuč – navodi da se predmetno odnosi na formalno pravni prijenos prava vlasništva ivanićkog pročistača u zemljišne knjige: U vrijeme osnivanja Odvodnje napravljen je ugovor o unosu gradske imovine koja se odnosi n ate infrastrukturne objekte u temeljni kapital društva, no taj ugovor nije dovoljan da bi se u zemljišnim knjigama prenijelo pravo vlasništva na trgovačko društvo Odvodnja i zbog toga po Zakonu o vodama je potrebno provesti procedure da se ovaj uređaj upiše u zemljišnim knjigama kao javno dobro u javnoj uporabi u vlasništvo Odvodnje. To je jedan od bitnih elemenata u samom projektu aglomeracije jer su za dobivanje sredstava EU fondova bitni riješeni imovinsko pravni odnosi.

Prije pristupanja glasovanju utvrđeno je da je na sjednici Gradskog vijeća prisutno 15

vijećnika.

Provedenim glasovanjem konstatirano je da je jednoglasno uz 15 (petnaest) glasova za donesena

**ODLUKA**

**o prijenosu prava vlasništva komunalne vodne građevine**

**Uređaja za pročišćavanje otpadnih voda Ivanić-Grad i retencijskog bazena**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća

.

1. **TOČKA**

Gđa. Laura Voštinić – uvodno navodi da se Planom rada Gradskog vijeća utvrđuju polazne osnove I ciljevi Gradskog vijeća u provedbi zadataka tijekom 2016. Godine. Sastavljen je na prijedlog upravnih odjela, a sadrži popis zakonskih i statutarnih obveza iz nadležnosti Gradskog vijeća kao i popis akata za koje se trenutno može predvidjeti da će se naći na dnevnom redu Gradskog vijeća. Radi se samo o smjernicama, te će se tijekom godine pojaviti I drugi prijedlozi koji će se ovdje raspravljati. Plan je podijeljen na tri kvartala, sadrži samo ime akta, nositelja zadatka, predlagatelja, te rok usvajanja.

Prije pristupanja glasovanju utvrđeno je da je na sjednici Gradskog vijeća prisutno 15

vijećnika.

Provedenim glasovanjem konstatirano je da je jednoglasno uz 15 (petnaest) glasova za donesen

**Plan rada**

**Gradskog vijeća Grada Ivanić-Grada za 2016. godinu**

Plan prileži zapisniku i čini njegov sastavni dio.

Napomena: Plan je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća

1. **TOČKA**

g. Mario Biršić –uvodno navodi da su pred vijećnicima tri dokumenta koje Gradsko vijeće treba razmotriti I usvojiti u skladu sa Zakonom o sustavu civilne zaštite, a koji su napravljeni kako bi se izanaliziralo stanje sustava Civilne zaštite u 2015. Godini. Prvi je Analiza stanja sustava Civilne zaštite na području Grada Ivanić-Grada za 2015. Godinu. Čl. 17. stavak 1. podstavak 1. Zakona o sustavu Civilne zaštite predstavničko tijelo na prijedlog izvršnog tijela JLS u postupku donošenja Proračuna razmatra I usvaja Analizu stanja sustava Civilne zaštite na području Grada Ivanić-Grada za 2015. Godinu, pa su skladu sa zakonskom obavezom prikupljeni podaci obrađeni od svih operativnih snaga na području Grada koji su se odazvali pozivu, popunili upitnike I u Analizi se saželo sve što je u Gradu napravljeno u prošloj godini. Drugi dokument je jedna novina koju je utvrdio Zakon o sustavu Civilne zaštite, a to je usvajanje godišnjeg Plana razvoja sustava Civilne zaštite na području Grada za 2016. godinu s financijskim učincima za trogodišnje razdoblje. Treći dokument, kojeg se donosilo I proteklih godina, no također je jedna novina u Zakonu gdje se nalaže da se donesu Smjernice za organizaciju i razvoj sustava Civilne zaštite za razdoblje od 2016. do 2019. godine. Tim dokumentom treba predvidjeti šta sve treba napraviti da se sustav Civilne zaštite razvije I razvija onako kako to građani našeg područja I zaslužuju.

Predsjednik Gradskog vijeća predložio je da se održi objedinjena rasprava I glasovanje po svim podtočkama predmetne točke što je od strane Gradskog vijeća jednoglasno prihvaćeno.

g. Ilija Krištić – iznosi primjedbu na Analizu stanja za 2015. godinu. U 2015. godini promijenjena su dva člana Stožera zaštite I spašavanja I u Analizi moraju biti navedeni ili da su promijenjeni ili novi članovi. Jedan je Orešković, a drugi je Zajčić I oboje moraju biti promijenjeni. Drugo, napominje, iz novog Zakona o Civilnoj zaštiti, a to je prijedlog za ubuduće, u novom prijedlogu Zakona se nalazi I financiranje CZ u slučaju neke nesreće. Grad mora u Proračunu osigurati sredstva za plaćanje plaća prilikom izuzeća od poslodavca jer poslodavci ne snose troškove plaćanja kada nisu na radnom mjestu nego onaj tko je pozvao Civilnu zaštitu na djelovanje.

Predsjednik Gradskog vijeća – sredstva I sada postoje, ali su relativno mala, a primjedbu vezano uz Analizu uzet će u obzir I to će se ispraviti.

Prije pristupanja glasovanju utvrđeno je da je na sjednici Gradskog vijeća prisutno 13

vijećnika.

Provedenim objedinjenim glasovanjem za sve tri pod točke konstatirano je da su sa 12 (dvanaest) glasova za i 1(jednim) glasom protiv usvojeni

**a)**

**ZAKLJUČAK**

**o usvajanju Analize stanja sustava civilne zaštite na području Grada Ivanić-Grada za 2015. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća

**b)**

**ZAKLJUČAK**

**o usvajanju Godišnjeg plana razvoja sustava civilne zaštite na području Grada Ivanić-Grada za 2016. godinu s financijskim učincima za trogodišnje razdoblje**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća

**c)**

**ZAKLJUČAK**

**o usvajanju Smjernica za organizaciju i razvoj sustava civilne zaštite na području Grada Ivanić-Grada za 2016. - 2019. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća

1. **TOČKA**

Gđa. Tihana Vuković Poćuć – prijedlogom se dopunjuje, odnosno mijenja Odluka iz veljače 2015. godine. Tada je donesena Odluka o izmjenama Odluke o komunalnoj naknadi kojom je uvedena VI zona i ista se trebala primjenjivati od 1. siječnja 2016. godine, ali obzirom da je na terenu veliki dio posla za odraditi predlaže se prolongiranje primjene na razdoblje od 1. siječnja 2017. godine. .

Prije pristupanja glasovanju utvrđeno je da je na sjednici Gradskog vijeća prisutno 13

vijećnika.

Provedenim glasovanjem konstatirano je da je jednoglasno uz 13 (trinaest) glasova za donesena sljedeća

**ODLUKA**

**o izmjenama Odluke o komunalnoj naknadi**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća

1. **TOČKA**

Gđa. Blaženka Ivančan – Prijedlog Statuta Dječjeg vrtića Ivanić-Grad Upravno vijeće Dječjeg vrtića upućuje radi usklađenja s odredbama Izmjenama Zakona u predškolskom odgoju i obrazovanju, a koji se ponajprije odnosi na dodjeljivanje javnih ovlasti za obavljanje određenih poslova, načina i uvjeta stjecanja prava na početak obavljanja djelatnosti predškolskog odgoja, pitanja nacionalnog i vrtićkog kurikuluma, načinu i uvjetima zapošljavanja u vrtiću i drugo, a sve u skladu sa uputama Trgovačkog suda u Zagrebu. Pored navedenog prijedloga sadrži i odredbe o kućnim brojevima za svaku pojedinu podružnicu Dječjeg vrtića Ivanić-Grad određene od strane Državne geodetske uprave. Prijedlog Pravilnika o unutarnjem ustrojstvu i načinu rada Dječjeg vrtića Ivanić-Grad upućuje se radi usklađivanja predmetnog akta s Izmjenama Zakona o predškolskom odgoju i obrazovanju kao i izmjenama Statuta, odnosno kako bi predmetni akt bio u suglasnosti s navedenim propisima Izmjene Pravilnika se odnose na promjene termina koji se koriste u samom Pravilniku, poput izmjene riječi naobrazbe u obrazovanje i slično.

Gradsko vijeće jednoglasno je prihvatilo prijedlog predsjednika da se održi objedinjena rasprava o obje podtočke.

g. Krešimir Malec – Vezano za Pravilnik, odnosno ustrojstvo rada, radi se o radnom vremenu Dječjeg vrtića. Danas rijetko tko radi od 7.00 do 15.00 sati i smatra da je potrebno prilagoditi radno vrijeme Dječjeg vrtića potrebama roditelja. Postoji produženi boravak do 17.00 sati, a poslije 17.00 roditelji se moraju na razne načine snalaziti, a smatra da treba prilagoditi ne samo u smislu radnog vremena nego i u smislu rada sa djecom. Ne može biti samo čuvanje do 17.00 sati nego ta djeca moraju imati određeni program i predlaže da, da li je to druga smjena, da li je preraspodjela radnog vremena i da se omogući jednom od vrtića rad u dvije smjene koji će onda roditelji koji imaju tu potrebu prijavljivati djecu u taj vrtić. Nije moguće dopustiti si tu privilegiju da rad Dječjeg vrtića ovisi o, cijeni osoblje koje radi u vrtićima, no isto tako ovdje su radi korisnika i taj rad Dječjeg vrtića treba uskladiti sa potrebama. Navodi da bi stoga molio da, svjestan da ovdje u ovom trenutku to nije moguće mijenjati, ali osnivač to može predložiti i da se preraspodjelom radnog vremena omogući rad u drugoj smjeni koji će obuhvaćati i rad sa djecom, ne samo čuvanje.

Predsjednik Gradskog vijeća – obzirom je predsjednik Upravnog vijeća Dječjeg vrtića zahvaljuje vijećniku i na tragu je onoga o čemu se razmišlja, no ovog trenutka nije se moglo drugačije pa je Pravilnik takav kakav je. No u nekoliko navrata se na sjednicama Upravnog vijeća razgovaralo o toj problematici i vrlo brzo će naći rješenje upravo za dio da poslije radnog vremena neće biti samo čuvanje nego i sadržajni program koji će obuhvatiti program u Dječjem vrtiću.

G. Željko Brezovečki – izražava zadovoljstvo da je g Malec došao do toga jer je osobno za mandata g. Maleca tražio da bi se trebalo produžiti radno vrijeme Dječjeg vrtića, a i prije 3-4 mjeseca je isto tako predlagao kada je bivša ravnateljica rekla da nema potrebe, roditelji to ne žele i nema iskazane potrebe.

g. Krešimir Malec – obzirom da je vidljivo da je g. Brezovečki bio vizionar vjeruje da će i u drugim stvarima predvidjeti 8-9 godina unaprijed.

**a)**

Prije pristupanja glasovanju utvrđeno je da je na sjednici Gradskog vijeća prisutno 14

vijećnika.

Provedenim glasovanjem konstatirano je da je jednoglasno sa 14 (četrnaest) glasaova za usvojena

**O D L U K A**

**o davanju prethodne suglasnosti na Statut Dječjeg vrtića Ivanić Grad**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća

**b)**

Prije pristupanja glasovanju utvrđeno je da je na sjednici Gradskog vijeća prisutno 14

vijećnika.

Provedenim glasovanjem konstatirano je da je jednoglasno sa 14 (četrnaest) glasova za usvojena

**O D L U K A**

**o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića Ivanić Grad**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća

1. **TOČKA**

G. Željko Pongrac – uvodno navodi da je svima dostavljen Zaključak i Odluka Upravnog vijeća Dječjeg vrtića koje je na 27. sjednici održanoj 10.2.2016. godine raspravljalo o donošenju prijedloga za izbor i imenovanje ravnatelja Dječjeg vrtića Ivanić-Grad, te predlaže Marinu Čalušić iz Ivanić-Grad, Eduarda Babića 2 za izbor i imenovanje u ravnatelja Dječjeg vrtića Ivanić-Grad. Ispoštivan je dio vezano uz životopis i sve ono što pripada uz kandidata kako je dogovoreno na prethodnima sjednicama vijeća. Prijedlog za imenovanje gđe. Marine Čalušić bio je jednoglasan, te predlaže Gradskom vijeću da usvoji prijedlog.

Gđa. Maja Holub Injić – postavlja pitanje da li je bio jedan kandidat ili se odlučivalo između više njih, zatim koji su bili kriteriji , čime se Upravno vijeće vodilo jer dostavljen je samo životopis od izabrane kandidatkinje. Zanima je čime se Upravno vijeće i svi koji su glasali, roditelji, kojim se kriterijima vodilo.

g. Željko Pongrac – odgovara da se radilo o tri prijave. Upravno vijeće je autonomno u donošenju odluke o prijedlogu koji će poslati na Gradsko vijeće: Temeljem onog što su vidjeli iz životopisa i svega ostalog što je unutra u obaveznom dijelu prijave, zaključilo se da je najpodobnija, odnosno najkvalitetnija osoba za obnašanje dužnosti u slijedećem periodu gđa. Marina Čalušić. Poziva vijećnicu da dođe u Dječji vrtić gdje su svi zapisnici i može izvršiti uvid u spise ostalih kandidata. Upravno vijeće je izabrano i od osnivača, i roditelja i zaposlenika i autonomno je u predlaganju i zato i jesu predstavnici Upravnog vijeća.

Prije pristupanja glasovanju utvrđeno je da je na sjednici Gradskog vijeća prisutno 15

vijećnika.

Provedenim glasovanjem konstatirano je da je jednoglasno sa 15 (petnaest) glasiva za donesena sljedeća

**ODLUKA**

**o imenovanju ravnateljice Dječjeg vrtića Ivanić Grad**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća

1. **TOČKA**

g. Željko Brezovečki – ukratko je obrazložio prijedlog o razrješenju članice Povjerenstva za zaštitu okoliša Ružice Marjanović, te imenovanje Valentina Gadže za člana Povjerenstva za zaštitu okoliša.

Prije pristupanja glasovanju utvrđeno je da je na sjednici Gradskog vijeća prisutno 15

vijećnika.

Provedenim glasovanjem konstatirano je da je jednoglasno donesena sljedeća

**O D L U K A**

**o razrješenju i izboru člana Povjerenstva za zaštitu okoliša**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

1. **TOČKA**

Gđa. Tihana Vuković Poćuć – predmetna točka je došla kao dopuna, a donesena je iz razloga što je zamjenica gradonačelnika odnedavno imenovana pomoćnicom ministra gospodarstva. Visoka škola je i dalje aktivna sa provođenjem aktivnosti vezanih za dobivanje dozvole Ministarstva znanosti, te je prijedloga da za privremenog ravnatelja Visoke škole se imenuje gospodina Milu Marinčića, doktora znanosti čiji su također životopis i reference vidljivi iz dostavljenih materijala.

Gradonačelnik – navodi da što se tiče Visoke škole, momentalno je u fazi određenih daljnjih pregovora i radnji, u tom smislu je bitno da bude imenovana osoba koja taj posao može odraditi i gospodin Mile se tu izuzetno angažirao i smatra da je on dobar izbor. Ujedno navodi da će se na slijedećoj sjednici Gradskog vijeća izabrati i Upravno vijeće predmetne ustanove koje će potom raspisati natječaj i tim putem izabrati dekana Visoke škole. Prostor je riješen sa Pučkim otvorenim učilištem, razgovarano je sa Kineziološkim fakultetom i 11. ovog mjeseca je sastanak u Agenciji za školstvo i cijeli taj projekt ide svojim tokom i nema nikakvih zastoja.

g. Krešimir Malec – podržava prijedlog g. Mile Marinčića, te bi iskoristio priliku da gđi. Brcković čestita na imenovanju pomoćnice ministra gospodarstva i sigurno će se i tu moći nešto omogućiti za projekte koje će Grad sigurno nominirati da se oni i realiziraju. Ujedno navodi da je provjerio i da zakonski ne postoji privremeni dekan i moli da se ne donosi odluke koje nisu utemeljene zakonom, jer dekan je dekan i nema privremenog dekana.

Gđa. Tihana Vuković Poćuć – formulacija je izrađena u skladu sa Agencijom za znanost i visoko obrazovanje, to je zakonska konstrukcija u samom zakonu i zbog toga je ova situacija dok se putem natječaja ne odabere dekan. To je jedna rupa u Zakonu, provjereno je kod Agencije za znanost i dobivena je uputa da se to tako riješi dok se ne prevlada razdoblje do dobivanja suglasnosti Ministarstva znanosti.

g. Krešimir Malec – pretpostavlja, nije siguran, da Agencija nije ta koja to tumači, nego Ministarstvo, a u Zakonu nigdje to ne piše i zašto se inzistira na tako nečemu kada definitivno nije definirano Zakonom.

Prije pristupanja glasovanju utvrđeno je da je na sjednici Gradskog vijeća prisutno 15

vijećnika.

Provedenim glasovanjem konstatirano je da je jednoglasno uz 15 (petnaest) glasova za donesena sljedeća

**O D L U K A**

**o razrješenju i imenovanju privremenog dekana**

**Visoke škole Ivanić-Grad**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

1. **TOČKA**

g. Dario Kezerić – navodi da se radi o izmjeni Statuta i Odluke o osnivanju JVP Ivanić-Grad, zbog poslova za INU za koje se JVP natjecala, radi se o poslovima za oko 6,5 milijuna kuna i JVP mora biti registrirana za pružanje usluga i najam vatrogasne tehnike za te poslove. Upravno vijeće JVP je donijelo Odluku o izmjeni Statuta i dodalo stavak u Čl. 6 sa izmjenama koje je obrazložio i isto tako i u Odluci o osnivanju JVP, te predlaže da se predloženo usvoji.

Gradsko vijeće na prijedlog predsjednika Gradskog vijeća jednoglasno je prihvatilo održavanje objedinjene rasprave po obje podtočke.

**a)**

Prije pristupanja glasovanju utvrđeno je da je na sjednici Gradskog vijeća prisutno 15

vijećnika.

Provedenim glasovanjem konstatirano je da je jednoglasno sa 15 (petnaest) glasova za usvojena

**O D L U K A**

**o izmjeni Odluke o osnivanju Javne vatrogasne postrojbe**

**Grada Ivanić-Grada**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća

 **b)**

Prije pristupanja glasovanju utvrđeno je da je na sjednici Gradskog vijeća prisutno 14

vijećnika.

Provedenim glasovanjem konstatirano je da je jednoglasno sa 15 (petnaest) glasova za usvojena

**O D L U K A**

**o davanju suglasnosti na Pročišćeni tekst Statuta**

**Vatrogasne postrojbe Grada Ivanić-Grada**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća

1. **TOČKA**

Gđa. Sandra Abramović – podsjeća na osnovnu Odluku o izradi IV. izmjena i dopuna Urbanističkog plana UPU-4 koja je donesena 3. rujna 2015., u tijeku izrade nacrta prijedloga plana uočena je potreba za izmjenom i dopunom postojeće odluke u određenim dijelovima, tako je u prijedlogu ove Odluke napisano na način da se u čl. 5. u kojem su opisani razlozi za izmjenu plana na kraju prve alineje gdje je definirana mogućnost preispitivanja trase preko određenih čestica doda tekst kojima se osim korekcije trase daje mogućnost i njezinog ukidanja ovisno o najboljem utvrđenom mišljenju. 18. alineja u Čl. 5,, stavku 1. Odluke u kojem se preispituje namjena Zelenjaka dodana je mogućnost preispitivanja te namjene u cilju omogućavanja realizacije javno društvene namjene Staračkog doma sa pratećim sadržajima, zatim Veleučilišta, poslove rekreacijske namjene i poslovne namjene, pretežno trgovačke namjene na Zelenjaku. Još jedna alineja koja se dodaje kao nova u Odluci je da se u odredbama za provođenje vezano za uvjet smještaja građevina društvenih djelatnosti omogući izgradnja na građevnoj čestici koja se nalazi uz prometnu površinu širine kolnika najmanje 6 m i minimalno jednostranog pješačkog kolnika širine najmanje 1,5 m, uz osiguranje nesmetanog kretanja osoba s poteškoćama u kretanju. Elementi ovog prijedloga ne ocjenjuje se da će imati utjecaj na nove zahtjeve javno pravnih tijela koja se ovim novim prijedlogom Odluke oni neće niti pribavljati. U članku 12. stavku 1. alineji 2. na kraju se dodaje tekst koji glasi „odnosno deset dana od stupanja na snagu Odluke o izmjenama i dopunama Odluke o izradi IV. izmjena i dopuna Urbanističkog plana“, a koji članak se odnosi na same rokove izrade Plana.

g. Krešimir Malec – vezano za ovu dopunu točke dnevnog reda, nije moguće raspravljati, može se usvojiti ili ne usvojiti. Ovo je bitna točka dnevnog reda da bi bila kao dopuna. Sada je situacija da su vijećnici već pozatvarali laptope, spremaju se doma, a razgovara se o nečemu što je dokument koji uređuje prostorno uređenje grada. Ako se vijećnike smatra toliko sposobnim da mogu puknuti s prstima i da sve znaju o Urbanističkom planu uređenja, kako će na Zelenjaku izgledati, itd.. Misli da to prije svega nije poslovno, a s druge strane nije korektno prema vijećnicima. Navodi da je predsjednik mogao utjecati na to i ne staviti tu točku dnevnog reda na današnju sjednicu Gradskog vijeća jer ovo je stvar gdje se osobno kao gradski vijećnik voli konzultirati sa stručnom javnošću, sa strukom, i potom donijeti neki zaključak jer ne donosi ga sam kao Krešimir Malec nego kao predstavnik HNS-a izabran u ovo Gradsko vijeće. Moli da se ubuduće takve točke dnevnog reda ne stavlja kao dopune nego da idu u redovnom sazivu gdje se onda može oko njih raspravljati na svojim tijelima i donijeti stavove.

g. Željko Pongrac – navodi da su neke preporuke bile i od strane izrađivača Plana koje su kao sugestije prihvaćene da bi se lakše moglo u budućnosti funkcionirati, tipa jednostranog pješačkog kolnika, itd., no međutim otišlo je dosta daleko, od devetog mjeseca se već radi na tome. Ne radi se o nekakvim velikim izmjenama, to su bile samo male korekcije koje nisu uticale na ništa na području Urbanističkog plana UPU IV. Slaže se da bi trebalo kada će se šire ići, u budućnosti to drugačije odraditi.

Gradonačelnik – u principu se slaže sa g. Malecom, nitko od vijećnika ne mora biti stručnjak i teško je odlučiti. Ovdje, kao gradonačelnik, može reći da sve što je napravljeno je u dobroj vjeri i da nije bez veze, žurba je zato što čekanje neke od slijedećih sjednica Gradskog vijeća udaljava gotovo mjesec dana, neki projekti privatnika su direktno vezani uz te izmjene i bitno je da oni idu dalje i može reći da se danas u Gradu diskutiralo o tome da baš ta točka je trebala možda biti u redovnom postupku i da je bila velika enigma i znao je da će izazvati ovakvu reakciju i smatra da ovdje nisu svi građevinari i da to moraju znati i na neki način podržava to da se takvi slučajevi koji uključuju struku i neko šire znanje bi trebali biti u redovnoj proceduri. Tako se na neki način ispričava svim vijećnicima što je tako ispalo, ali u dobroj vjeri, bitno da se usvoji jer doslovno koči neke investicije nekih ljudi u gradu koji žele dosta novaca uložiti u investiranje i rok za nekih tri, četiri tjedna ili mjesec dana nosi pomake koji bi mogli dovesti do problema.

Prije pristupanja glasovanju utvrđeno je da je na sjednici Gradskog vijeća prisutno 15

vijećnika.

Provedenim glasovanjem konstatirano je da je jednoglasno sa 15 (petnaest) glasova za usvojena

**O D L U K A**

**o izmjenama i dopunama Odluke o izradi IV. izmjena i dopuna**

**Urbanističkog plana uređenja UPU-4**

**za područje Ivanić-Grad, Donji Šarampov I Jalševec Breški**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

1. **TOČKA - RAZNO**

Predsjednik Gradskog vijeća – informirao je vijećnike da od strane Grada Novske, u kojem su branitelji proboravili u kratkom vremenu većinu svojeg ratnog staža, uz suglasnost Grada Ivanić-Grada, pokrenuta je inicijativa da se ide na potpisivanje sa Gradom Novska Odluke o prijateljstvu i za slijedeću sjednicu biti će pripremljeni svi potrebni materijali.

Sjednica Gradskog vijeća Grada Ivanić-Grada dovršena je u 18:12 sati.

Zapisnik sastavila Predsjednik Gradskog vijeća

Nikolina Mužević Željko Pongrac